Ellie Wilde by Mon Cheri EW118044 Ellie Wilde by Mon Cheri Bride 'N Groom
Color: Select a ColorPurple/Multi Pink/Multi Die byeboerwa is oppad – Perdebytjie se nes
Posted on Februarie 13, 2018 Februarie 13, 2018 deur perdebytjie
(To all my overseas readers: This is just a fun blog among a few Afrikaans speaking bloggers. You will not have a clue what it’s all about, so please don’t worry. My next blog will be something proper again.)
Ek is sat gery, maar is net om die draai naby die Towerhuis. Ek het ‘n helse BYsige tyd agter die rug. Eerstens moes ek ‘n paneelwa steel en ure by die tjopsjop wag om die enjinnommer te laat afvyl en die wa te laat oorsprei. Aangesien dit woes gereën het, wou die verf ook nie droog word nie en moes ek in die lorrietjie slaap, onder ‘n helse geroesemoes van saag en kap, soos die gesteelde voertuie by die honderde verwerk word.
Hierdie was ‘n goeie oefenlopie vir die verstaan van die werkinge van die onderwêreld. Ek het verskeie bondels geld van hande sien verwissel, self soms in ‘n beswyming verval vanweë die daggadampe en pappegaaislaaiwalms van die werkers. Soms het die skote geklap, maar dit was meestal tussen die tjopsjopeienaars, wat nie hou van kompetisie nie. Die paar poliesvêns wat hier gestop het, se boepens uniformdraers is elke keer tevrede met stapeltjies bloues in die hand, hier weg.
Die gewag was die moeite werd, want dis die eindproduk:
Ek het die ontwerp so onopsigtelik as moontlik gehou, sodat ek maklik met die omgewing kan saamsmelt en nie onnodig aandag trek nie.
Nou wil ek net vir die spul paartiegangsters waarsku. Ek kom in die nag en julle moet asseblief nie skrik as julle my in hierdie soeitjie sien nie:
Vanaand as julle almal slaap, sal ek saggies die BYTJIES uitrook en hulle wegvat in my byeboerwa.
Ek nomineer vir http://lekkervurigeaffere.blog/ om die sakie van hieraf verder te neem.
112 Replies to “Die byeboerwa is oppad”
Februarie 13, 2018 om 1:24 nm
Zoem, zoem, Perdybytjie, lyk soos ‘n lekker wegkomwa! 😉 Mede-towerinne, ek is 14 h33min van Toweropstal, so ek gaan so in die ry goete bymekaar trek en dan sal ek wat ookal na Perdebytjie se byverdrywing moet volg hanteer.
Onthou nou ons plan vernader om suspisie van ons aktiwiteite weg te kry. Ons begin “restoureer” aan die bouval om ‘n Bali winkel oop te maak. Dit laat ons vry om bedags ook te “werk” Una- is ons winkel al aan die gang uit daai container?
Wees veilig en kyk uit, ek hoor gerugte van sameswerings en meelopery… laat weet my enigeiets enige tyd.
Scrapy en Woestynkind en Sonell sal julle vanaand goed patrolleer en terugvoer gee?Kameel – wie behalwe WordPress het jou aanhegou en hoekom kon hy kos kom haal? Is jy reg vir die dominee se besoek. Julle moet nou nie oorboordgaan en al die basaarkomitees oorneem nie, ons het genoeg om te doen. Skenk ‘n paar hoenders vir die vleistafel. Dis al.
Het iemand die hoenders gevoer, ek dink ons moet hulle laat slag en verkoel kry tot Toorts en Coetzee vir die polieste en bure kom kom braai. Ek moet pak, praat later weer.
Februarie 13, 2018 om 1:29 nm
‘n Wa vol bye sal nie deug vir wegkom nie, maar ons kan altyd suspisieuse snuffelaars daar inboender om van hulle ontslae te raak.
Februarie 13, 2018 om 1:47 nm
Haha, julle is wreed!
Februarie 13, 2018 om 2:04 nm
Ek kyk te veel flieks.
Februarie 13, 2018 om 1:52 nm
Nou is jy klaar op pad en ek wou jou gevra het vir ‘n lift. Newwermaaind, ek sal maar langs die pad staan en been wys. Una gaan ‘n winkel oopmaak sê jy? Dalk moet ek sommer permanent aanbly op Toweropstal wanneer die misdaad verby is. Ek het nou my smaak vir rondreis verloor. Ek behoort so oor ‘n dag of twee daar op te daag – hang af wat die ouens langs pad van my bene dink – dan sal ek op datum kom met julle planne en moontlike wysigings.
Februarie 13, 2018 om 2:06 nm
Una is juis terug met massas Baliprodukte. Ek hoop daar gaan genoeg geld wees vir al hierdie ” sidelines” wat julle beplan.
Februarie 13, 2018 om 2:15 nm
Ja, daai bankrekening, nè, dit bly ‘n probleem.
Februarie 13, 2018 om 2:17 nm
Dis amper ‘n geval van “count your chickens before they are hatched”
Februarie 13, 2018 om 2:20 nm
Gelukkig het ek nie goedere gehuur en so aan nie. Ek het ‘n alibi – ek was in Vegas.
Februarie 13, 2018 om 2:22 nm
Tipies van gangsters…blaamverskuiwing… jy begin mooi in die patroon kom!
Februarie 13, 2018 om 2:42 nm
Ja? Pasop wat jy sê, as hierdie ding in die hof beland kan ek dalk net besluit om staatsgetuie te draai. EN DAN?
Februarie 13, 2018 om 2:46 nm
Eish, ek skrik my vrek!
Februarie 13, 2018 om 6:02 nm
Hester ek sal glo wanneer ek jou sien!!! Ek begin ook ‘n groot liefde vir hierdie ou opstal kry. Die uitsig is net te mooi, en jy moet die voëlgesang vanuit die bome hier agter die huis hoor!!!
Oeps! Ek bring my kat saam. Ek kon haar nie alleen by die huis los nie.
Februarie 13, 2018 om 6:27 nm
Woestynkind het Una se kat ook hier aangebring. Nou moet ek hoenders oppas en kort-kort die kat ook verjaag. Nog ‘n kat in hierdie deurmekaar spul sal nie saak maak nie. Ons sien jou môre sê jy??????
Februarie 14, 2018 om 6:42 vm
Jajaa, so laatmiddag
Februarie 13, 2018 om 6:08 nm
Verskonings, verskonings, Hester!
Februarie 13, 2018 om 6:15 nm
Eish. My aandele is maar laag onder die bloggers. Niemand glo meer in my nie.
Februarie 13, 2018 om 7:06 nm
Daar is ‘n hele sak mielies wat ek daar gelos het vir die hoenders. Ek glo Kameel het gekyk solank ek weg was.
Februarie 13, 2018 om 2:01 nm
Ek is op pad terug. Waar kan ek jou oplaai?
Februarie 13, 2018 om 4:22 nm
Nee, ek is klaar opgelaai, dankie Toortsie. Dit mag dalk ‘n effe stadige rit wees hierdie … jy weet? 😉
Februarie 13, 2018 om 4:36 nm
Ai jai jai. Ek weet nie, maar ons sien uit daarna om te hoor! 😁
Februarie 13, 2018 om 2:02 nm
Perdebytjie, ek hou van jou wa!
Dis ‘n dubbeldoelige wa… stel sommer ‘n politieke standpunt ook.
Februarie 13, 2018 om 2:33 nm
Hy’s so kleurvol. 😁
Februarie 13, 2018 om 2:34 nm
Zoom away nou ja toe! 😱😂
Februarie 13, 2018 om 2:38 nm
Ons hou asem op…dalk verniet né!
Februarie 13, 2018 om 2:43 nm
Sommer dadelik die radio gaan asnskakel sodat ek dadelik jan hoor as die perdebytjie suksesvol was. 😂
Februarie 13, 2018 om 2:47 nm
Februarie 13, 2018 om 2:50 nm
Ja wat, enige iets kan gebeur. Of nie.
Februarie 13, 2018 om 2:37 nm
Hy sal mooi inskakel daar in die droogtegeteisterde gebied…aardse kleur.
As jy dit groen gespuit het, het die beeste dalk kom lek daaraan!
Vanaand eet ons skilpadjies en skaapstertjies op die kole gebraai. Ek sal kry by die slaghuis. Vir die neusoptrekkers kan ons wors braai. Is Coetzee al daar om te help braai?
Februarie 13, 2018 om 2:39 nm
Jippie, ek het die regte dag gekies om te kom. Dalk eet ek so lekker dat ek skoon vergeet van die bye.
Dalk onthou ALMAL van die bye! 😂
As ons vuurmaak, gaan die bye ons klits.
Nee man, hul gaan bedwelmd wees.
Februarie 13, 2018 om 6:54 nm
Klink heerlik Toorts!
Februarie 13, 2018 om 4:38 nm
Ek gaan seker nou direk weer spamboks toe…. maar ek laaik daardie wa!!!! Hoop nie ek maak jou kwaad nie; die laaste ding wat ek wil hê is om daarin geboender te word tussen die bye in.
Februarie 13, 2018 om 7:01 nm
Jy is toe nou nie spamboks toe nie. Ek is baie trots op my wa…veral omdat ek hom self gesteel het.
Februarie 13, 2018 om 7:36 nm
En dan nog in sulke gevaarlike omstandighede moes wag dat hy ‘n “make over” ondergaan!!! Ons spul lyk seker maar vir jou mak nadat jy soveel drama aanskou het. Jy lyk na die spook wat hier rondgeloop het in daardie “outfit” van jou.
Februarie 13, 2018 om 4:46 nm
Over iets meer dan drie weken rijden we bij jullie zelf rond in zo’n karretje 🙂 !
Februarie 13, 2018 om 7:03 nm
O, ek sien uit vir julle onthalwe, Paul. Dis net jammer dat julle nou die ergste droogte in baie jare gaan sien. Dit verander nogal die prentjie van die Kaap. Dit gaan egter steeds vir julle ‘n mooi ervaring wees.
Februarie 14, 2018 om 10:30 vm
Dat denk ik ook hoor!
Februarie 13, 2018 om 4:58 nm
Oooo hier kom ‘n ding!
Februarie 13, 2018 om 7:04 nm
Tina , ons het die strengheid van ‘n onderwyser nou baie nodig.Jy sal moet kom help met dissipline!
Februarie 14, 2018 om 4:52 nm
Hehehehehe dis baie opwindend ❤
Februarie 13, 2018 om 5:24 nm
Sê asb jy het VitB inspuitings gelaai. My krag is min van al die parties.
Februarie 13, 2018 om 7:05 nm
Julle gepaartiede gangsters moet vanaand uit die pad bly as ek die bye wil uitrook.
Februarie 13, 2018 om 5:28 nm
Ooh ja die musiek tema is Afrikaans… ek sal spesiaal vir jou Byboerwa van Carika speel!!!
Ek het juis ‘n lieflike klanksisteem in my wa…ons kan hom op volle desibels ooptrek.
Februarie 13, 2018 om 6:13 nm
Umm, ‘Bytjie, noem jy daardie ontwerp onopsigtelik, so met daai yslike geel by?? Het jy die laaste stukkie spinasietert verorber?
Februarie 13, 2018 om 7:10 nm
Miskien nou nie so onopsigtelik nie, maar ek het gedink die kleur sal by die droë omgewing inskakel. Die by moet help dat ek die wa maklik kan raaksien in die nag.Spinasietert het niks gehelp om my oë se nagblindheid te verbeter nie.
Februarie 14, 2018 om 5:19 vm
Dis nou jammer, want ek hoor spinasie is so goed vir allerhande skete!
Februarie 14, 2018 om 5:40 vm
Op my ouderdom werk niks meer nie..lol!
Februarie 14, 2018 om 12:11 nm
Lyk my ek moet weer ‘n ou spinasietertjie aanmekaarslaan!
Februarie 13, 2018 om 7:35 nm
Dit is jammer die naam is nie Zumaaway nie!
Die anc sal groo9t geld betaal vir so ‘n voertuig
Februarie 13, 2018 om 8:00 nm
Dis eintlik bedoel as dubbelsinnig…ek is net bietjie versigtig. Mens weet nooit wie is jou vyande nie!
Februarie 13, 2018 om 9:14 nm
Ha, nou het ek die kommentaar oop gevang. Met my vreemde tye is ek telkens te laat om n eiertjie te lê. Ek is bly jy is daar om bye te hanteer. Daardie pak van jou kan sommer ongewenste loerders ook weghou. Jy lyk soos n spook met jou donker broek en wit bokant. Regte swewende spook. Hoop nie van die partytjiegangers skrik ook en hol weg nie. Ons het nou die spanwerk nodig om daardie sement te lig. Water uit te pomp of te scuba-dive ondertoe. Onthou ek het ook n hyskraan gebring as die buit vinnig gelaai moet word sal dit werk.
Februarie 14, 2018 om 4:20 vm
Die klomp kan doen met ‘n bietjie skrik. Hulle ruk heeltemal handuit met etery en dansery en verloor skoon uit die oog waarvoor hul daar is.
Februarie 14, 2018 om 6:08 vm
KOm so agter. Mens noem sekere dinge maar hul ignoreer dit net en konsentereer soos jy sê op die eet en raas. Selfs die arme hoender is onrustig. Die katte kom nie eers naby die parkhome nie. Ek’s bly ek het nie vir Trompie saam gebring nie. Hy sou hoenders en katte goed laat les opsê. Geniet jou spuitery.
Februarie 14, 2018 om 7:43 vm
Scrapy hier staan nou twee hyskrane…. Sonell het ook hier met een aangekom om die semebtblad te verwyder. Jou drone doen sy ding…. dink Woestynkind maak meer op hom staat as op die span wat veronderstel is om te patrolleer. Dinge lyk heel rustig…. dink die bye was ‘n groter gevaar as mense van buite af. Hester…. wel Hester…. ons sal maar moet sien of sy ooit te vertroue was. Wou ander planne beraam…. maar toe beland ek in die moeilikheid. So ons is maar op mekaar aangewese. Trek nou lekker daar in NZ en kom terug so gou jy kan.
A aa dis goeie nuus! My gees dwaal daar rond terwyl ek hier inpak. Kinders maak my knieë lam met hul besluite. Nou wil hul eers die nuwe huis uitverf! So, ek hang maar hier rond en wonder. Besig om my skip skoon te maak vir al die goud wat ek gaan kry daar van julle af. Sal dit nie lekker wees nie!
Februarie 15, 2018 om 8:37 nm
Jy kan mos vinnig hier kom in jou Musk vuurpyl. So jy kan maar die kinders help verf en dan op die nippertjie hierheen skiet.
Februarie 15, 2018 om 8:40 nm
Jong, die spul NZ het nie so baie petrol (brandstof) om sommer vir n heen en weertjie te gaan nie. Gelukkig ken ek die ouens by die lanseerstasie. Sal eintlik dalk Camille se blinde pruik moet leen.
Februarie 16, 2018 om 5:07 vm
‘n Mens kan groot drome droom met soveel geld!!!
Februarie 16, 2018 om 7:26 vm
En hoe! Gelukkig bly dit drome want die werklikheid bring meestal meer probleme dan geluk met baie geld.
Februarie 13, 2018 om 10:33 nm
Leuk verhaal en auto en zorg maar goed voor de bijtjes want die zijn er al veel te weinig
Februarie 14, 2018 om 4:18 vm
Dankie Eveline…ek sal goed vir die bytjies sorg.
Februarie 14, 2018 om 5:32 vm
Parkeer jou wa daar langs my container trok, Perdebytjie. Albei is ewe onopvallend.🙈
Februarie 14, 2018 om 5:39 vm
Ja, ek het jou vaal trok gesien…die twee sal goed inskakel …haha!
Ek het heerlik geslaap, die Opstal is by loos vanoggend, Bytjie se familie het goed saamgewerk en sy het haar goed van haar taak gekwyt.
Ek het al vroeg n lekker stort in die ope gevat en gaan nou bietjie stap, ek hoop die res is wakker en die onbyt reg as ek terug kom.
Februarie 14, 2018 om 10:42 vm
Ek is ook nou uiteindelik by. Nie ñ by nie, net by. Uitgeslaap en reg vir die werk. Selfs bereid om te duik as dit moet. Opdrag, ek wag vir ñ opdrag van iemand af, asb.
Februarie 14, 2018 om 11:10 vm
En ek sit hier en wonder wat wegkruipertjie se taak gaan wees Una. Sy kom en dan verdwyn sy weer. Een nag vir Woestynkind help patrolleer… en toe is sy weer weg George toe. Ek verstaan sy duik goed…. maar lekkervurig moet eers hier aankom dat ons sien wat sy gaan aanvang. Sy dring daarop aan dat jy ‘n Baliwinkel begin…. ons moet die opstal solank restoureer. Waar gaan die verf en borsels ens vandaan kom wil ek weet!!!
Kameel, ek het altyd verf en borsels by my. Dis sodat ek my wêreld kan kleurvol kry. Flippen afwyking, ek weet. Ek was baie lus om van my hotel kamers ook bietjie by te kom. So ek en jy kan wegspring en begin.
Februarie 14, 2018 om 12:15 nm
Ek sal ook help verf, mens maak nie net heeldag kos, kos, kos nie! Ek is bevrees ek gaan die meeste beverf word van almal, maar dis reg so.
Februarie 14, 2018 om 12:54 nm
Ons sal eers oor die kleur ooreen moet kom… so ‘n sagte kleur…. of dink jy aan iets soos daardie wa wat jy hier aangebring het 😯
Februarie 14, 2018 om 1:06 nm
Ons kan die sagte kleur doen, Kameel. Maar Toortsie wil saamverf, so daar is die moontlikheid dat hierdie in ñ verf-paartie kan verander, en dan gaan dit een bont kleurspul afgee. Niks is gewaarborg eens ons klomp bloggers ñ opdrag uitvoer nie!
Februarie 14, 2018 om 1:11 nm
Toorts hou ook van bont!!!! Ek dink sterk daaraan om die opstal by die Engelse Lord se nageslag te koop wanneer ek skatryk is…. en dan sit ek nou met ‘n bont huis. Dis ok… bring daardie borsels en verf, ek is ook lus vir ‘n bietjie aksie.
Februarie 14, 2018 om 1:25 nm
Ek sal baie in jou bont huis kom kuier. Dis nou as ek nie in die villa in Italië rondhang en saam met mense loop en sing nie.
Februarie 14, 2018 om 12:13 nm
Kameel, julle klomp wat al geruime tyd daar is moet maak asof julle restoureer dis mos nou ‘n ideale dekmantel. Begin solank die hyskrane regkry om die metaal deksel te kan verwyder. Ons leen steel en bedel, maak soos ons goewerment ons leer. Wie het nou geld nodig? Ek skryf so in die ry, trek so net voor Bloemfontein. Het eers my Rots met sy stywenekkie moes verpleeg, hy kry swaar. Una, maak seker jy en Wegkruiper kry julle duikpakke reg, julle het mos julle eie? Sonell jy weet wat jy moet doen. Perdebytjie, ek stel voor jy kontak ‘n plaaslike byeboer om die bye by jou oor te neem, Christastories gaan vir ons met jou zoem-zoem kan ‘n jaagtog oorleef, indien nodig. Lees terug en maak al ons planne “waterdig” Dit sal heel moontlik vir Hester en Abrie baie bly maak. Hulle reken ons kan net paartie en eet en rondhang. Kom ons wys hulle. Gaan lees terug en maak gate in ons plan dig toe. Ek hoop om terugvoer van julle almal te kry.
Februarie 14, 2018 om 12:56 nm
Die bye is klaar in ‘n korf naby ‘n bloekomplantasie. Die boer daar het gesê ek kan ‘n potjie heuning vir elke deelnemer aan ons misdaadprogram geee, sodra ons klaar is. Oeps! Ek het die aap uit die mou,of is dit die by uit die skoorsteen,gelaat…vir die ou alles vertel! Dof van my né! Nou sal ons moet wikkel voor die polieste kom. Dalkies sal genoeg geld van verkope van die Baliprodukte, kan dien as omkoopgeld.
Februarie 14, 2018 om 1:54 nm
O eh eh, dinge raak warm….
Februarie 14, 2018 om 1:18 nm
My duikpak is reg. Effens baie knap na al die ge-etery en paarties, maar dit sal sy doel dien. So bly jy is amper hier. Darem het Perdebytjie ñ paar dinge verrig, so ons vorder.
Februarie 14, 2018 om 11:48 vm
Ek is net bly die bye is uit. Dit was ons grootste gevaar. Het enigiemand slange gewaar?
Februarie 14, 2018 om 12:16 nm
Die slange is in Rondomtaliedraai se sorg.
Februarie 14, 2018 om 1:20 nm
Tina bring dalk net haar eie slange saam! Sodat sy my met hulle kan verpés!
Februarie 14, 2018 om 12:47 nm
Ek het sommer twee pofadders ook opgeraap, in ‘n sak gegooi en saam met die bye weggevat.
Februarie 14, 2018 om 1:00 nm
Jy is voorwaar ‘n brawe vrou…. maar dan weer jy slaap in ‘n tentjie daar doer in die boendoes waar allerhande gevare rondloop…. dan jag jy hulle met jou kamera.
Februarie 14, 2018 om 1:08 nm
Scrapy het mos slangverjagers by die parkhome opgesit, vra haar of ons dit kan gebruik by die skoorsteen.
Vanaand is dan weer n groot fancy-dress, die tema is sport en stokperdjies, sodat niemand die duikers van iets kan verdink nie, indien hulle dalk verby die sekeriteitspan sou kom. Ek gaan nou help verf, dit klink na groot pret, almla is vol planne met kleur, daar staan heerlike banting koekkies en tuisgemaakte lemonade vir almal wat help verf. Ek sal bietjie later die platter uitpak en die musieksentrum opstel.
Februarie 14, 2018 om 1:02 nm
Julle gaan nou weer so paartie, dat julle vergeet waaroor dit gaan!
Februarie 14, 2018 om 1:04 nm
Nee beslis nie, party is lankal nie meer party nie, dit is nou “werk” Die werkspan moet nou wikkel sodat ons kan klaarkry. Ek is moeg geraas en geparty, genoeg is ook nou genoeg, dit is amper al n week van elke aand party.
Februarie 14, 2018 om 1:07 nm
Jy klink effe voos en broos!
Februarie 14, 2018 om 1:13 nm
Ja man en ek is vies vir Abrie, en my geduld raak nou min met Hester ook… hulle moenie kom kla en kerm as hulle hier kom oor hoe dinge gedoen is nie. Dink jy sal ook voor en broos voel as jy moet partie van die oggend tot die aand. Spinasietert is ook nie meer lekker nie.
Februarie 14, 2018 om 1:16 nm
Lekker is naderhand nie meer lekker as dit te lank aanhou nie…een van my ouma se gesegdes.
Ja net soos sy se!
Februarie 14, 2018 om 1:21 nm
Ekmyself soebat al hoe lank vir Vitamine B inspuitings… of iets… maar tot dusvêr het niemand dit nog vir haar gebring nie. Ek kannie my gesig in George wys nie, anders het ek dit vir haar gaan kry.
Februarie 14, 2018 om 1:52 nm
Ek het n vlug gekry, ek gaan my Boer verras vir Valentynsaand, ek sal sommer daar gaan vir n inspuiting en Vrydag terugkom met n voorraad. Miskien voel ek minder bevoetterd na twee aande op die plaas.
Julle moet maar party vanaand. Die hele playlist is klaar opgestel op die Appel foon. En soos ek reeds gese het die fancy-dress se tema is sport en stokperdjies.
Ek gaan gou die verf af was en skoon klere aantrek, my vlug is reeds 18:00.
Februarie 14, 2018 om 1:58 nm
Geniet dit…. jy gaan stukke beter voel daarna. Dink nie jy en jou boer moet dans nie…. ontspan lekker saam met hom en kom veilig terug.
Februarie 14, 2018 om 2:00 nm
Dankie kameel, nee ek gaan beslis nie dans nie en ook nie musiek of TV aansit nie, ek gaan na die voels en die padda’s luister en bene in die lig le, glad NIE banting eet nie en geen spinasietert of blare nie…
Februarie 14, 2018 om 1:23 nm
So ons verf vir ñ wyle, dan gaan ek en Wegkruipertjie duik? Ek trek sommer nou-al my duikpak aan, dis ok as daar verf op land. Die ding is, as ek eers weer aan die eet raak, kry ek later nie my lyf ingewikkel nie. Selfs die banting koekies gaan spasie vat!
Ek het vir julle ‘n boodskap gepos. Gaan kuier nou daar verder – daar is werk om te doen voor julle paartie, of verf of nog slange vang.
Februarie 17, 2018 om 9:01 vm
Hulle steek seer… daai bytjies! Hulle laat my swel… daai bytjies! 😉
Februarie 17, 2018 om 11:28 vm
Bly weg van daai bytjies!
Februarie 21, 2018 om 4:30 vm
Hehehe lekker lagek nou, jy maak my dag
Februarie 21, 2018 om 5:11 vm
Dankie Wolfie…hierdie was so ‘n pretskrywe tussen ‘n klomp bloggers. Ons was heeltemal laf. Dit het meer as ‘n week aangehou en die snaaksste goed het uitgekom. Die klomp was regtig so oorspronklik en gevat.
Februarie 21, 2018 om 6:46 vm
Ek kan die energie van die projek raaklees in jou inskrywe
Februarie 24, 2018 om 11:03 nm
Ek het nou die gezoem van die bye geniet 😉
Februarie 26, 2018 om 7:19 nm
Dankie Linda…ek is bly jy het dit geniet.
Vorige bydraeVorige Brief aan mees miskende wese op aarde..
Volgende bydraeVolgende Stoele en motorwrakke